نوشکی تاریخی حوالے سے اپنی مثال آپ ہے ، اس سرزمین پر اولیا کرام اور بزرگوں کے آثار بھی موجود ہیں نوشکی قدرتی حوالے سے پہاڑوں اور صحراؤں کے درمیان موجودہیں ، یہاں مختلف قسم کے قدرتی پکنک پوائنٹ اور تفریحی مقام موجود ہیں ، شیخ حسین نورانی کا علاقہ ایک بہترین تفریحی مقام اور پکنک پوائنٹ ہیں ، جو نوشکی کے جنوب میں واقع ہے ، یہ علاقہ مل کے شروع میں آتا ہے سرمل علاقہ مل کے قومی شاہراہ پر واقع ہوٹل کے نزدیک شیخ حسین علاقے کا راستہ جاتا ہے ، جو نزدیک پہاڑوں کی جانب ہے شروع میں مزار موجود ہیں ، بعد میں پہاڑوں کے اندر سے جانا پڑتا ہے،شیخ حسین علاقہ کی طرف پیدل اور موٹر سائیکلوں کے ذریعے لوگ جاتے ہیں ، یہاں پر سندھ اور بلوچستان سمیت دیگر دور دراز علاقوں سے زائرین زیارت کے لیے آتے ہیں گرمیوں کے موسم میں یہاں لوگوں کا ہجوم اور رش زیادہ رہتا ہے ، قدرتی حوالے سے شیخ حسین نورانی کا علاقہ حسین پہاڑوں کے درمیان واقع ہے ، یہ خوبصورت علاقہ اپنی مثال آپ ہے یہاں پر نوشکی کے لوگ بھی پکنک منانے کے لیے بھی آتے ہیں ، حضرت شیخ حسین نورانی کا شمار اولیاء کرام اور بزرگوں میں ہوتا ہے ، جو نوشکی مل سمیت پورے بلوچستان اور۔سندھ میں ان کے نام کے چرچے موجود ہیں ، حضرت شیخ حسین نورانی کا نام تاریخ میں بھی ملتا ہے ، نوشکی کے معروف براہوئی زبان کے قلمکار اور مصنف میر طاہر خان مینگل کے مطابق ، ، شیخ حسین نورانی کا علاقہ تاریخی اعتبار سے انتہائی اہمیت کا حامل علاقہ ہے ، جو نوشکی کے جنوب میں پہاڑوں کے درمیان موجود ہیں،شروع میں رمضان غائب کا مزار ہے۔جسے غیب جان کہتے ہیں ۔ ۔ جن پہاڑوں کے درمیان میں رمضان غائب کا مزار ہے اسے مہاڑ کہتے ہے ۔
Entity: نوشکی — Type: /location/city, /location